प्रभु जी अब तौ लियौ सुधि मोरी, खाली पेट बसन भे चिरकुट, पास न कानी कौड़ी, प्रभु जी अब तौ लियौ सुधि मोरी, अशुभ घरी मां आंखी खोलेन, केहेन कलंकित देहरी, दैकै जनम चली गईं माता, बाप गे हिसका होरी, प्रभु जी अब तौ लियौ सुधि मोरी, दिन दिन विनती करी चिरौरी, जन दुर्जन सेवकाई, जूटि-कूठि दुइ टूकन खातिरि, गाई चैती होरी, प्रभु जी अब तौ लियौ सुधि मोरी, छीनिनि लकुटि कमरिया झोरिया, मोरि निबल लरिकाई, गरियावैं मारैं दुत्कारैं दियैं न ममता थोरी, प्रभु जी अब तौ लियौ सुधि मोरी, पढ़ेन, सिखेन पशु पक्षिनि साथे पायेन घृणा ढिठाई, तुमहूँ चहौ कि दास तुमार यू नित फैलावै झोरी, प्रभु जी अब तौ लियौ सुधि मोरी ।